Gunnar Sommerfeldt

Gunnar Ternstrøm Sommerfeldt (1890-1947) var en dansk regissør og skuespiller.

Han arbeidet i fire sesonger ved Aarhus Teater fra 1911 til 1915 og debuterte som filmskuespiller ved Nordisk Films Kompagni i 1914. I de påfølgende år ble han en av selskapets mest kjente skuespillere. Sommerfeldt ble særlig kjent for filmatisering av romanen "Borgslægtens Historie", som ble filmet på Island i 1920 og 'Lykkens Galoscher' som ble filmet i 1921.Gunnar Sommerfeldt - Dansk Film og TV I løpet av 1920-tallet produserte han flere dokumentarfilmer, bl.a. "Det hellige Land" og "Etna i Udbrud". 

I Norge ble han trolig mest kjent som regissør for stumfilmen Markens Grøde basert på Knut Hamsuns roman. Opptakene ble gjort på Helgelandskysten, og filmatiseringen ble bredt omtalt i pressen. Det het seg at filmselskapet investerte kr. 250 000.- i filmen som den gang var et meget stort beløp. Premieren fant sted i Victoria Teater i Kristiania 2. juledag 1921. En uke før ble den vist for spesielt inviterte ved en lukket forestilling. Til stede var blant andre kong Haakon som satt i en kongelosje som var oppbygd for anledningen. Som ved alle stumfilmer måtte også musikken til Markens Grøde framføres av musikere i selve kinolokalet. I dette tilfelle var det komponert egen musikk som ble fremført av et orkester på 30 musikere.<ref>[https://www.ballade.no/kunstmusikk/markens-grode-norsk-stumfilm-i-oslo-filharmonien/ Øyvin Dypsand: Markens Grøde - Norsk stumfilm i Oslo-Filharmonien] - Ballade 2. mars 2005</ref> 

Etter sin filmkarriere levde Sommerfeldt en omskiftelig tilværelse og døde i Danmark i 1947.Gunnar Sommerfeldt - danskfilm.dk 

Referanser


 Filmografi 

Som skuespiller (Danmark)
 De kære Nevøer (som Jack Lister, dikter, Carsons nevø; instruktør Alfred Cohn, 1914)
 Nattens Gaade (instruktør Hjalmar Davidsen, 1915)
 Den Vanærede (som Frantz, Max' brorsønn; instruktør Hjalmar Davidsen, 1915)
 Kvinden, han mødte (som Zambo; instruktør Hjalmar Davidsen, 1915)
 Kærlighed og Mobilisering (som Hansen, Julies forlovede; instruktør Lau Lauritzen Sr., 1915)
 Paa Syndens Tærskel (som kunstmaler Hjarl; instruktør Alexander Christian, 1915)
 Pro Patria (som løytnant Alexis von Kirkhowen; instruktør August Blom, 1916)
 Kærlighedslængsel (som Grev Heinrich von Borgh; instruktør August Blom, 1916)
 Spejlets Spaadom (som Baron Edwards; instruktør Hjalmar Davidsen, 1916)
 Lykkedrømme (som Norbert; instruktør Hjalmar Davidsen, 1916)
 For hendes Skyld (som Franck, James' venn; instruktør Robert Dinesen, 1916)
 Dommerens Hustru (som Hans von Fürst, dommer; instruktør Alexander Christian, 1916)
 Grevinde Clara (som Grev Albert, Claras mann og Charles Rose; instruktør Hjalmar Davidsen, 1916)
 Fyrstindens Skæbne (som Alf Hardy, maler; instruktør George Schnéevoigt, 1916)
 Lotteriseddel No. 22152 (som Belling, detektiv; instruktør August Blom, 1916)
 Gaardsangersken (som Büchner, pianist; instruktør Alfred Cohn, 1916)
 Den største Kærlighed (som John, Marys sønn; instruktør August Blom, 1916)
 Hotel Paradis (som Von Krakow og dennes voksne sønn Cyril; instruktør Robert Dinesen, 1917)
 Kærligheds-Væddemaalet (som Erik Valeur, premierløytnant; instruktør August Blom, 1917)
 Mellem de yderste Skær (som Peder Uffe; instruktør A.W. Sandberg, 1917)
 Synd skal sones (som Carlos, Philips venn, ingeniør; instruktør Alexander Christian, 1917)
 Kvinden med de smukke Øjne (som André, grevinnens sønn; instruktør Alexander Christian, 1917)
 Ansigtet lyver II (som Dr. Arlington, kriminalist; instruktør Alexander Christian, 1917)
 Kriminalgaaden i Kingosgade (som Oliver Swift, kriminalist; instruktør Hjalmar Davidsen, 1917)
 Ansigtet lyver I (som Dr. Arlington, kriminalist; instruktør Alexander Christian, 1917)
 Den ny Kokkepige (instruktør Lau Lauritzen Sr., 1917)
 Fiskerlejets Datter (som Poul Gerner, ung kunstmaler; instruktør Hjalmar Davidsen, 1917)
 Præstens Datter (som Viggo Almer, skuespiller; instruktør Holger-Madsen, 1918)
 Gillekop (som Jacob Pors, dikter; instruktør August Blom, 1919)
 Rytterstatuen (som Baron von Nobel, billedhugger; instruktør A.W. Sandberg, 1919)
 Sicilianerrøverens Bryllup (som Tonio, ingeniør; instruktør Alfred Kjærulf, 1919)
 Borgslægtens Historie (som Ketill Örlygsson; egen instruksjon, 1920)
 Lykkens Galoscher (som kandidat Frimod; egen instruksjon, 1921)

Som regissør og skuespiller (Norge)
 Markens grøde (som lensmann Geisler; egen instruksjon, 1921)

Manuskript (Danmark)
 Mellem de yderste Skær (instruktør A.W. Sandberg, 1917)
 En Lykkeper (egen instruksjon, 1918)
 Lykkens Galoscher (egen instruksjon, 1921)

Som instruktør (Danmark)
 En Lykkeper (1918)
 Borgslægtens historie (1920)
 Lykkens Galoscher (1921)
Som instruktør (Norge)
 Markens grøde'' (1921)

 Eksterne lenker 


Kategori:Danske  filmregissører
Kategori:Danske skuespillere
Kategori:Personer fra København